Πρωτάθλημα καλαθοσφαίρισης ανδρών Greek Basketball League 2024-2025

Το πρωτάθλημα της **Stoiximan Greek Basketball League (G.B.L.) 2024–2025** αποτέλεσε την 85η διοργάνωση του ελληνικού πρωταθλήματος καλαθοσφαίρισης ανδρών και την 33η διοργάνωση σε επαγγελματικό επίπεδο υπό τον Ε.Σ.Α.Κ.Ε.. Η σεζόν ξεκίνησε το τριήμερο 5 - 7 Οκτωβρίου 2024 με την πρώτη αγωνιστική της κανονικής περιόδου και ολοκληρώθηκε στις 8 Ιούνιου του 2025 με τον 4ο και τελευταίο τελικό του πρωταθλήματος. 

Πρωταθλητής αναδείχθηκε ο Ολυμπιακός, για 15η φορά στην ιστορία του, επικρατώντας στους τελικούς του πρωταθλήματος του Παναθηναϊκού, με μειονέκτημα έδρας, με σκορ 3–1 νίκες. 

## Ομάδες
Οι ομάδες που κατέλαβαν τις θέσεις 1 έως 11 την αγωνιστική περίοδο 2023–24, κέρδισαν τη συμμετοχή τους στο πρωτάθλημα της περιόδου 2024–25. Οι δύο πρώτες ομάδες του πρωταθλήματος της Elite League 2023–24, Μίλωνας Νέας Σμύρνης και Πανιώνιος κέρδισαν την άνοδο τους στο πρωτάθλημα της GBL, άλλα η ομάδα του Μίλωνα δεν εξαργύρωσε την επιτυχία του, όπως αποφασίστηκε στη γενική συνέλευση του ερασιτέχνη. 

Μάλιστα, η νέα χρονιά θα βρει τον Μίλωνα στη National League 1, αφού είχε ήδη χάσει τη διορία δήλωσης συμμετοχής στην Elite League, ενώ πρόλαβε στο όριο αυτή της τρίτης κατηγορίας του ελληνικού μπάσκετ.

Ο Απόλλων Πάτρας υποβιβάστηκε στην Elite League μετά από τρία συνεχή χρόνια παρουσίας στην GBL. 

### Τρόπος διεξαγωγής
Στην GBL 2024–25 έλαβαν μέρος 12 ομάδες σε πρωτάθλημα κανονικής διάρκειας 22 αγωνιστικών.

**Play-Ιn (7–10):**

Σε μονές αναμετρήσεις με γηπεδούχο την ομάδα με την υψηλότερη βαθμολογία στην κανονική διάρκεια, ο νικητής του 7–8 καταλαμβάνει την έβδομη θέση. Ο ηττημένος του 9–10 καταλαμβάνει τη δέκατη θέση. Ο ηττημένος του 7–8 και ο νικητής του αγώνα 9–10 θ’ αναμετρηθούν και ο νικητής θα καταλάβει την όγδοη θέση ενώ ο ηττημένος την ένατη θέση. Οι ομάδες που θα καταλάβουν τις θέσεις 1–8 θα συμμετάσχουν στην προημιτελική σειρά των Play-Offs. Οι ομάδες που θα καταλάβουν τις θέσεις 9–10 θα συνεχίσουν στα Play-Outs.

**Play-Οuts**:

Οι δύο ομάδες που ηττήθηκαν στη φάση play in μαζί με την ενδέκατη και τη δωδέκατη της βαθμολογίας της κανονικής διάρκειας του πρωταθλήματος θα συγκροτήσουν την τετράδα των Play-Outs. Σε εντός κι εκτός έδρας αναμετρήσεις όλοι θα παίξουν εναντίον όλων μεταφέροντας τη βαθμολογία και τα αποτελέσματα από την κανονική διάρκεια του πρωταθλήματος. Ένατος, δέκατος κι ενδέκατος κατατάσσονται ανάλογα με την τελική βαθμολογία ενώ η δωδέκατη ομάδα υποβιβάζεται.

**Play-Οffs**

Θα πραγματοποιηθούν με τον καθιερωμένο τρόπο (1–8, 2–7, 3–6, 4–5) σε σειρά Best of 3 με τις ομάδες που τερμάτισαν ψηλότερα στη βαθμολογία της κανονικής περιόδου να έχουν το πλεονέκτημα έδρας. Οι ομάδες οι οποίες θα προκριθούν θα πάρουν το εισιτήριο για τα ημιτελικά ενώ οι ηττημένες θα μπουν σε γύρο κατάταξης (Classification Round) για τις θέσεις 5–8.

**Classification Round (5–8)**

Οι ηττημένοι της προημιτελικής σειράς των Play-Offs συνεχίζουν σε μονές αναμετρήσεις με σειρά κατάταξης τις ομάδες με την υψηλότερη βαθμολογία στην κανονική διάρκεια.

Ο νικητής του 5–6 καταλαμβάνει την πέμπτη θέση. Ο ηττημένος του 7–8 καταλαμβάνει την όγδοη θέση. Ο ηττημένος του 5–6 και ο νικητής του αγώνα 7–8 θ’ αναμετρηθούν και ο νικητής θα καταλάβει την έκτη θέση ενώ ο ηττημένος την έβδομη θέση.

## Έδρες

### Τοποθεσίες και γήπεδα

## Κανονική περίοδος

### Βαθμολογία

### Αποτελέσματα

## Play In
Σε αυτή την μίνι νοκ αουτ φάση αγωνίζονται οι ομάδες που κατέλαβαν τις θέσεις **7**–**10** της **[[Πρωτάθλημα καλαθοσφαίρισης ανδρών Basket League 2024-2025#Βαθμολογία|βαθμολογίας]]**, για να προκύψουν οι 2 που θα καταλάβουν οριστικά τις θέσεις **7** και **8** και θα μπουν στα **[[Πρωτάθλημα καλαθοσφαίρισης ανδρών Basket League 2024-2025#Play Οffs|Play Οffs]]**. Στο πρώτο παιχνίδι αγωνίζεται η **7η** με την **8η** ομάδα και ο νικητής καταλαμβάνει την **7η** θέση, ενώ ο χαμένος παίζει τελικό για την **8η** θέση με τον νικητή του ζευγαριού **9**–**10**.

## Play Offs
Στα **Play Offs** συμμετέχουν οι ομάδες που καταλαμβάνουν τις θέσεις **1**–**8** της **[[Πρωτάθλημα καλαθοσφαίρισης ανδρών Basket League 2024-2025#Βαθμολογία|βαθμολογίας]]** διεκδικώντας το τίτλο του Πρωταθλητή.

### Προημιτελικοί (στις 2 νίκες)
Στους προημιτελικούς οι ομάδες που θα κερδίσουν δύο αγώνες στη σειρά τους προκρίνονται στα ημιτελικά. Οι ομάδες που τερμάτισαν στις τέσσερις υψηλότερες θέσεις της **βαθμολογίας**, παίζουν τον 1ο και τον 3ο (αν χρειαστεί) αγώνα της σειράς στην έδρα τους.

### Ημιτελικοί (στις 2 νίκες)
Στους ημιτελικούς οι ομάδες που θα κερδίσουν δύο αγώνες στη σειρά τους προκρίνονται στον τελικό. Οι ομάδες που τερμάτισαν στις τέσσερις υψηλότερες θέσεις της **δεύτερης φάσης**, παίζουν τον 1ο και τον 3ο (αν χρειαστεί) αγώνα της σειράς στην έδρα τους.

### Μικρός Τελικός

### Τελικοί (στις 3 νίκες)
Στους τελικούς η ομάδα που θα κερδίσει τρεις αγώνες στη σειρά της κατακτάει το πρωτάθλημα. Η ομάδα που τερμάτισε στην υψηλότερη θέση της **δεύτερης φάσης**, παίζει τον 1ο τον 3ο και τον 5ο (αν χρειαστεί) αγώνα της σειράς στην έδρα της. 

## Play Out

### Αποτελέσματα

## Classification Round
Οι ομάδες που αποκλείστηκαν στην προημιτελική φάση, έδωσαν αγώνες κατάταξης για τις θέσεις 5 έως 8. Στο πρώτο παιχνίδι αγωνίζεται η **5η** με την **6η** ομάδα και ο νικητής καταλαμβάνει την **5η** θέση, ενώ ο χαμένος παίζει αγώνα για την **6η** θέση με τον νικητή του ζευγαριού **7**–**8**.

## Τελική κατάταξη

## Παραπομπές


## Εξωτερικοί σύνδεσμοι

* Επίσημος ιστότοπος της Greek Basketball League (GBL)
* Επίσημος ιστότοπος της Ελληνικής Ομοσπονδίας Καλαθοσφαίρισης

Κατηγορία:Α1 εθνική κατηγορία καλαθοσφαίρισης ανδρών
Κατηγορία:Καλαθοσφαίριση το 2024
Κατηγορία:Καλαθοσφαίριση το 2025